Opdateret kl. 7.04: E39 Hirtshalsmotorvejen er genåbnet i nordgående retning ved Brønderslev. Trafikken afvikles uden forsinkelser. Et sættevogn spærrer torsdag morgen Hirtshalsmotorvejen E39 i nordgående retning mellem afkørsel 6 og afkørsel 5. Vejdirektoratet opfordrer bilisterne til at køre fra ved frakørsel 6 Brønderslev C. Det skriver direktoratet på Twitter. Uheldet skete klokken 5.15 og forventes at drille trafikanterne det meste af torsdag morgen. Ifølge Nordjyllands Politi skyldes uheldet en sættevogn med anhænger. - Ulykken skete, da en stor sættevogn væltede i et solouheld. Vi ved endnu ikke, hvordan det skete, men måske er den begyndt at sligre, som vi nogle gange ser med sættevogne - og derefter væltet. Heldigvis er ingen kommet til skade, fortæller vagtchef Jess Falberg.

Referat:
Hirtshalsmotorvejen er atter åben i alle spor, og trafikken forventes snart at glide normalt igen - efter en ulykke med en væltet lastbil ved afkørsel 6.